Jönsson A/S trøjesponsor for Lyngby Boldklub - Lyngby Boldklub
by Kristian Maimann - 11. februar 2018 5332
Når Lyngby Boldklub i dag løber på banen til hjemmekampen mod Brøndby IF, bliver det med Jönsson A/S som trøjesponsor.
Entreprenørvirksomheden Jönsson og Lyngby Boldklub har netop indgået et samarbejde om et trøjesponsorat. Som en del af samarbejdsaftalen vil Jönsson pryde de kongeblå spilletrøjer, når spillerne søndag tager mod Brøndby IF på Lyngby Stadion. Samarbejdet træder i kraft med øjeblikkelig virkning.
”Lyngby Boldklub er en meget sympatisk klub med stolte traditioner og en unik talentudvikling. Vi vil gerne være med til at støtte projektet og sikre, at klubben kan fortsætte. Vi er rigtig glade for, at vi kan være med til at hjælpe klubben nu og her,” siger Thomas Normann, administrende direktør i Jönsson A/S, og fortsætter:
”Vores håb er, at klubben overlever. Der skal nok komme mange flere sponsorer nu og med nye ejere, men der skal flere “Lyngby-friends” på banen her og nu, som jeg forstår det. Man kan blive medejer fra 50.000 og op til en million, så klubben kan få ro til at sikre eksempelvis en af de udenlandske interessenter. Som sponsor er vi stolte af, at der med vores og en række erhvervsfolks hjælp fortsat skal spilles Superliga-fodbold på Lyngby Stadion – startende idag” fortæller Thomas Normann.
Læs mere om Jönsson A/S på www.jonsson.dk.
21. august 2018 21. august 2018 465
20. august 2018 21. august 2018 769
19. august 2018 2604
18. august 2018 18. august 2018 1871